Halim Arshat

Halim bin Arshat () ialah seorang ahli politik Malaysia dari Parti Islam Se-Malaysia (PAS). Beliau  pernah menjadi Setiausaha Agung PAS (1989-1998) dan Ketua Pemuda PAS Pusat (1987-1989).

 Latar belakang 
Abdul Halim yang dilahirkan di Kampung Nongka, Hosba, Jitra, Kedah pada 18 Disember 1942 telah mendapat pendidikan di Maahad Muhammadi, Kota Bharu dan Madrasah ad-Diniah al-Bakriah, Pasir Tumbuh, sebelum memasuki Kolej Islam Malaya dan akhirnya ke Fakulti Pengajian Islam Universiti Kebangsaan Malaysia (UKM) pada 1970. Nama beliau mula dikenali setelah dilantik sebagai Presiden Persatuan Mahasiswa UKM (1972-1974), di mana pada zamannya berlaku demonstrasi pelajar yang terkenal seperti isu bahasa (1971), AUKU (1971), Baling (1974) dan 'rampasan kuasa' Universiti Malaya (1974). Setelah keluar UKM pada 1974, beliau dilantik sebagai Timbalan Presiden PKPIM, Ahli Jawatankuasa Pusat Angkatan Belia Islam Malaysia (ABIM) dan Ahli Jawatankuasa Pusat Majlis Belia Malaysia (MBM) sehingga 1978.

 Politik 
Beliau mulai aktif dalam PAS yang disertainya sejak 1973 dengan menjadi calon PAS dalam Pilihan Raya Umum 1978 di Parlimen Kubang Pasu. Beliau turut bertanding di kerusi Parlimen Kota Setar (1986), Jerlun-Langkawi (1982) dan Jerlun (1995), selain menjadi calon PAS dalam Pilihan raya kecil Parlimen Padang Terap (1985) dan DUN Jerlun (1991). 

Dengan pengalaman politik, pada 12 April 1989, beliau dilantik sebagai Setiausaha Agung PAS. Sebelum itu, beliau pernah menjadi Yang Dipertua PAS Kawasan Kota Setar (1981-1989), Setiausaha Perhubungan PAS Kedah (1979-1987), Ahli Jawatankuasa Kerja Agung PAS (1983-1987) dan Ketua Dewan Pemuda PAS Pusat (1987-1989).

 Keputusan pilihan raya 
TahunKawasan mengundiNamaUndiLawanUndiMajoriti1978Parlimen Kubang PasuHalim Arshat (PAS)18,198Mahathir Mohamad (BN-UMNO)9,9538,2451982Parlimen Jerlun-LangkawiHalim Arshat (PAS)11,097Sanusi Junid (BN-UMNO)18,5937,4961985Parlimen Padang TerapHalim Arshat (PAS)12,560Baharom Bakar (BN-UMNO)18,2625,702Choong Seang Hai (Bebas)118Khalid Abdullah (Bebas)931986Parlimen Kota SetarHalim Arshat (PAS)13,344Abdul Hadi Derani (BN-UMNO)14,7381,3941990Parlimen Kuala KedahHalim Arshat (PAS)14,792Mohammad Abu Bakar Rautin Ibrahim (BN-UMNO)17,3972,6051990DUN JerlunHalim Arshat (PAS)9,793Yusof Abdul Rahman (BN-UMNO)11,2101,4171991DUN JerlunHalim Arshat (PAS)9,958Azizan @ Khalid Ahmad (BN-UMNO)10,7427841995Parlimen JerlunHalim Arshat (PAS)14,436Hanafi Ramli (BN-UMNO)18,0123,576

 Rujukan 

Kategori:Anggota Parti Islam Se-Malaysia
Kategori:Muslim Malaysia
Kategori:Tahanan ISA
Kategori:Orang hidup
Kategori:Ketua Dewan Pemuda Parti Islam Se-Malaysia
Kategori:Ahli politik Malaysia berketurunan Melayu
Kategori:Anggota Angkatan Belia Islam Malaysia